**MESAJ INTERNET**

Expeditor: **Bruxelles RP UE** Nr. **7818**  Data: 3.11.2021 Pag: 1

**MINISTERUL EDUCAȚIEI**

Domnului Sorin Mihai Cîmpeanu, ministru

Domnului Sorin Ion, secretar de stat

Doamnei Luminița Matei, director general; Doamnei Tania Irimia, director general

Doamnei Paraschiva Dobre, director; Doamnei Monica Ileana Calotă, director

**MINISTERUL TINERETULUI ȘI SPORTULUI**

Domnului Carol-Eduard Novák, ministru

Doamnei Kacsó-Doboly Izabella Mária, secretar de stat

Doamnei Otilia Bădescu, șef serviciu

**MINISTERUL AFACERILOR EXTERNE**

Doamnei Iulia Matei, secretar de stat

Doamnei Mihaela Ștefan-Simion, director general; Domnului Traian Hristea, director general

Domnului Andrei Țărnea, director general

Doamnei Aniela Crețu, reprezentant cu însărcinări speciale

DPIPS, DAIRE, DDP

**ADMINISTRAŢIA PREZIDENŢIALĂ**

Doamnei Ligia Deca, consilier prezidențial

**CABINETUL PRIM-MINISTRULUI**

Doamnei Mihaela Paraschiv, director cabinet

|  |
| --- |
| **Tema: Ediția 2022 a evenimentului *„Europa ta, părerea ta!”­*, organizat de Comitetul Economic și Social European**  |

⚫*Informaţiile cuprinse în acest Mesaj Internet sunt confidenţiale şi sunt destinate doar persoanelor menţionate mai sus. Dacă nu sunteţi una din persoanele de mai sus, vă atenţionăm că distribuirea, copierea sau orice altă întrebuinţare a acestor informaţii este strict interzisă. Dacă aţi primit acest document din greşeală, vă rugăm să-l distrugeţi şi să notificaţi imediat expeditorul.*

Semnalăm organizarea de către Comitetul Economic și Social European (CESE) a celei de-a 13-a ediții a manifestării ***„Europa ta, părerea ta!”***, care va avea loc în format online, în perioada **31 martie - 1 aprilie 2022**, cu tema „*Adevărul despre minciuni. Tinerii în fața provocărilor dezinformării”*.

Pe parcursul evenimentului, 33 de școli (câte una din cele 27 de state membre ale UE și din cele cinci țări candidate, precum și una dintre școlile europene de la Bruxelles) vor fi invitate să participe la o serie de dezbateri, ateliere și activități interactive, care se vor desfășura în limba engleză. Fiecare școală selectată va alege maximum trei elevi din penultimul an de studii, care se vor întâlni online cu elevi din alte țări pentru a face schimb de opinii și a elabora declarații privind tema propusă.

Termenul de depunere a candidaturilor este **26 noiembrie 2021**, detalii suplimentare și formularul de înregistrare fiind disponibile la adresa <https://www.eesc.europa.eu/en/agenda/our-events/events/your-europe-your-say-2022/yeys-2022> .

Manifestarea face parte din seria de acțiuni organizate pentru tineret în cadrul Conferinței privind viitorul Europei. Recomandările pe care le vor elabora elevii participanți vor fi prezentate instituțiilor europene și vor fi discutate în cadrul unor conferințe, pretutindeni în Europa, pe tot parcursul anului.

Vă adresăm rugămintea de a dispune măsurile necesare pentru a asigura diseminarea amplă a acestor informații către instituțiile de învățământ secundar superior, Consiliul Tineretului din România și alte organizații/asociații în care sunt implicați tineri cu vârste cuprinse între 16 și 18 ani.

*(Red. A. Mihalache)*

**Luminița ODOBESCU**

**Ambasador**